
ОТНОСНО: Инвестиционно предложение (ИП) „Изграждане на 7 бр. гаражи, в ПИ №56722.667.705, гр. Плевен, общ. Плевен“


УВАЖАЕМИ ГОСПОДИН ХРИСТОВ,
Във връзка с Ваше уведомление с вх. №АО-4854/17.09.2026 г. на РИОСВ – Плевен, за ИП  „Изграждане на 7 бр. гаражи, в ПИ №56722.667.705, гр. Плевен, общ. Плевен“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, приета с ПМС № 201/31.08.2007 г., с вс. изм. и доп.), Ви уведомяваме следното:
ИП попада в обхвата на чл. 2, ал. 2 от Наредбата за ОС.
1. ИП предвижда изграждане на нова едноетажна постройка  за 7 бр. гаражи, с РЗП 146,30 кв. м, в ПИ №56722.667.705, гр. Плевен. Постройката ще бъде със смесена стоманобетонна конструкция, разделена на 7 бр. клетки за гаражи, с входове от юг, на различни нива и с различни коти поради денивелацията на терена. Разликата в денивелацията между първия и последния гараж ще бъде 100 см. Не се предвижда електрозахранване и водоснабдяване на гаражите. Имотът граничи със съществуваща пътна инфраструктура. При реализация на ИП генерираните строителни отпадъци ще се предават на лица по чл. 35 от Закона за управление на отпадъците. При експлоатация на ИП генерираните битови отпадъци ще се управляват съгласно действащата сметосъбираща система на Община Плевен.
За реализация на ИП е издадена Виза за проектиране №48/09.09.2026 г. от Гл. арх. на Община Плевен, с която се съгласува проектирането на гаражи в ПИ №56722.667.705, гр. Плевен – За жилищно строителство и обществено-обслужващи дейности.
ПИ №56722.667.705, гр. Плевен, общ. Плевен, е с площ 8619 кв. м, вид собственост „урбанизирана“ и начин на трайно ползване „за друг вид обществен обект, комплекс“, съгласно Скица №15-528279-17.05.2023 г. издадена от АГКК.   
2. ПИ №56722.667.705, гр. Плевен, общ. Плевен, не попада в границите на защитени територии по смисъла на Закона за защитените територии.
3. ПИ №56722.667.705, гр. Плевен, общ. Плевен, не попада в границите на защитени зони по смисъла на Закона за биологичното разнообразие (ЗБР). Най-близко разположената защитена зона (на около 1,7 км.) от мрежата НАТУРА 2000 е:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и най-близко разположените защитени зони BG0000240 “Студенец” и BG0000240 “Студенец”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване на защитена зона BG0000240 “Студенец”; природни местообитания и местообитания на видове от дивата флора и фауна, предмет на опазване в защитена зона BG0000240 “Студенец”; 
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в най-близко разположената защитена зона.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.	
	

С уважение, 
  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

